SIRI DOKUMENTARI ASLI NETFLIX
Bumi, rumah bagi berjuta-juta spesies.
Tetapi apa yang mungkin hidup, di luar?
Ahli astronomi telah temui beribu planet
di luar sistem solar kita.
Mereka yakin ada trilion lagi.
Jika kehidupan ini cuma sebahagian kecil daripadanya,
maka alam semesta pasti hidup.
Semua makhluk hidup mempunyai keperluan yang sama.
Untuk makan,
membiak
dan berkembang.
Dengan menerapkan hukum kehidupan di Bumi
ke seluruh alam semesta,
membolehkan bayangan
tentang kehidupan
di dunia asing.
BALAI CERAP LICK CALIFORNIA, AMERIKA
Ahli astronomi menggelar planet di luar sistem suria kita sebagai exoplanet.
Semuanya terletak trilion batu daripada Bumi.
Namun, ada kemungkinan untuk kesan tanda kewujudan yang samar,
melalui cahaya bintang yang diorbit.
Setiap bintang mengirimkan cahaya yang berbeza warna.
Maka, jika kami boleh tangkap cahaya itu melalui teleskop
dan meletakkannya di alat yang menyebarkan cahaya ke pelangi,
kemudian perhati pelangi dengan teliti,
kita akan temui cap jari kimia
elemen-elemen di atmosfera bintang itu.
Ini ialah salah satu pelangi yang ditangkap teleskop bintang yang jauh
kira-kira 12 tahun cahaya, bintang Tau Ceti.
Kita boleh lihat garis gelap ini, seperti hidrogen di atmosfera bintang.
Di sini, kita nampak tiga garis karakter magnesium.
Jadi, inilah atmosfera bintang itu,
tapi kami mahu tangkap cahaya
yang melewati atmosfera exoplanet,
untuk merakam cap jari kimia atmosfera dalam cara yang sama.
Pada 2012, cap jari seperti ini muncul dalam sistem solar kita sendiri.
Ketika Venus melintasi matahari,
ia telah dilindungi olehnya.
Untuk seketika, halo kecil muncul, atmosfera Venus.
Inilah serpihan cahaya yang ahli astronomi cari.
Sekiranya mereka dapat analisis atmosfera exoplanet yang jauh,
siluet terhadap bintang yang jauh,
mereka mampu temui bukti hidupan.
Kami telah fikirkan dengan teliti tentang jenis tanda hidupan ini.
Jadi kami melihat sekeliling dan mencari apa yang ada di atmosfera
yang boleh dikesan dari jauh tahun cahaya.
Ia selalu membawa kami ke gas yang sama,
Oksigen.
Antara 50 hingga 70 peratus oksigen dalam atmosfera kita
sebenarnya berasal daripada laut,
paru-paru planet Bumi.
Proses yang mendorong pertumbuhan kelp raksasa dalam laut
dan sebenarnya semua hutan yang kita lihat di darat
adalah fotosintesis.
Apa yang menarik perhatian saya ialah fotosintesis
merupakan sisa produk yang dibuang.
Itulah oksigen yang masuk ke atmosfera.
Kami fikir hampir setiap oksigen di atmosfera kita berasal dari fotosintesis,
oleh hidupan dari planet Bumi.
Jika dilihat dalam kuantiti yang banyak,
anda tahu planet adalah dunia yang hidup.
Di antara trilion dunia di luar sana,
planet dengan oksigen yang lebih banyak lebih cenderung untuk hidupan kekal.
Bayangkan, planet seperti Bumi mengorbit bukan satu bintang,
tetapi dua.
Ini Eden.
Cahaya daripada bintang kembarnya menguatkan fotosintesis
mengepam oksigen ke dalam atmosfera,
melancarkan proses hidupan.
Grazer makan kulat yang rendah
namun sentiasa waspada terhadap bahaya.
Kanopi adalah rumah untuk pemangsa
berkembang dengan sempurna untuk tinggal di antara pokok.
Menunggu detik untuk menyerang.
Di tanah, grazer ada kelebihan.
Ia pantas dalam larian.
Namun pemangsa mempunyai senjata khas.
Kali ini, grazer melarikan diri,
pemangsa pula jimatkan tenaganya.
Di mana-mana planet, tenaga amat berharga.
Cahaya bintang adalah sumber yang tidak terbatas.
Namun caranya ialah dengan menukarkan cahaya menjadi hidupan.
Kami di hutan hujan tropika.
Terdapat lebih banyak tumbuhan dan haiwan di sini berbanding tempat lain di Bumi.
TAMAN DAN AIR HIJAU COLOMBIA
ALEJANDRO RICO-GUEVARA AHLI BIOLOGI EVOLUSI
Dengan keajaiban fotosintesis, ia tukarkan cahaya matahari menjadi tenaga glukosa,
dalam kata lain, gula.
Kita boleh melihat malah merasanya.
Kita boleh merasa tenaga daripada matahari.
Tumbuhan bertindak sebagai bateri,
menangkap tenaga matahari sebagai glukosa.
Herbivor makan tumbuhan.
Karnivor makan herbivor.
Setiap pautan dalam rantai makanan
bergantung kepada pemindahan tenaga glukosa ini.
Di dalam hutan ini,
satu haiwan yang masih tak cukup nutrisi ini…
Burung madu.
Burung madu boleh gerakkan sayapnya melebihi 100 kali sesaat.
Anda dapat rasa betapa banyak tenaga yang digunakan hanya dengan berada di sana.
Aktiviti pelik ini
didorong oleh nektar yang kaya glukosa.
Ini adalah alat yang dari depan, kelihatan seperti bunga,
jadi burung madu datang dan makannya.
Ada seekor.
Ia datang dan pergi. Ayuh, awak boleh lakukannya.
Okey, ia mula minum.
Peranti itu mengukur nektar yang diminum burung
dan oksigen yang disedutnya.
Kami kita pengambilan tenaga dari nektar
dan tenaga keluar dari oksigen
dan boleh kira dengan tepat jumlah tenaga yang burung ini gunakan.
Burung madu yang berlegar menggunakan oksigen pada kadar yang luar biasa.
Sepuluh kali lebih laju daripada pelari pecut Olimpik.
Semakin banyak oksigen masuk ke dalam sel, semakin cepat glukosa dibakar,
membuka tenaga di dalamnya.
Di bumi, 21 peratus daripada atmosfera adalah oksigen,
memacu kepelbagaian hidupan di sekeliling kita.
OKSIGEN ATMOSFERA
Di Eden, terdapat 10 peratus lebih oksigen berbanding bumi,
jadi hidupan di sini lebih pelbagai,
lebih bertenaga
dan lebih berdaya saing.
Musim panas ialah musim pembiakan untuk grazer.
Sentiasa takut dengan pemangsa, ia tak luangkan banyak masa mencari pasangan.
Sebaliknya, ia menghasilkan telur seperti cacing.
Ia perlu saling bersatu
untuk membuat embrio.
Sebagai perlindungan, ia membentuk kepompong.
Tergantung di atas tanah, embrio ini boleh membesar,
jauh daripada pemangsa.
Di Bumi, ancaman kematian ialah faktor yang besar
dalam evolusi kehidupan.
Pemangsaan di mana saja.
Tiada satu pun organisma
yang tak berisiko dimakan oleh organisma yang lain.
Aspek yang saya minati ialah bagaimana pemangsa membentuk pembiakan.
ARIMA VALLEY TRINIDAD
Ia akan datang ke sini.
Sungai ini sempurna untuk mengkaji ikan gupi
dan corak pembiakan semulanya.
- Ya. - Ini jantan lain.
Ini kejiranan yang mudah.
Di sini, ikan gupi hidup dengan sejenis saja lagi spesis ikan,
dan ia jarang makan atau ganggu ikan gupi.
Ia boleh berenang ke mana saja tanpa bimbang risiko akan dimakan.
- Baik. Begitulah. - Ya begitu.
Di sini ada bayi ikan yang baru ditangkap. Ada lima ekor kesemuanya.
Ia mungkin nampak kecil, tapi ini sangat besar untuk bayi gupi.
Gupi di sini melabur banyak tenaga untuk keturunan yang agak sedikit.
Di hilir, kisahnya berbeza.
Okey.
Wah!
Batu besar ini adalah penghalang semula jadi, membahagikan sungai.
Di bawahnya, bahaya menanti.
Kehidupan gupi di sini seakan pelarian.
Ia perlu sentiasa lari daripada pemangsa. Jika gupi berenang di sini
sesaat pun takkan bertahan.
Satu-satunya pertahanan yang dimiliki gupi ialah hasilkan keturunan yang banyak
dengan harapan ia akan bertahan sehingga dewasa.
Okey, di sini ada dua anak ikan dari atas, di mana gupi hidup tanpa pemangsa,
dan empat lagi dari sini, di mana gupi hidup bersama pemangsa.
Ada perbezaan yang amat besar.
Ikan dari sini lebih kecil
berbanding yang ditangkap di atas penghalang.
Si ibu tak ada prospek yang tinggi untuk hidup lama, walau apa pun yang dibuat.
Maka, strategi terbaik di sini ialah dengan hasilkan lebih banyak anak.
Ikan gupi telah kembangkan dua cara pembiakan yang berbeza,
menghasilkan sedikit bayi besar,
atau banyak bayi kecil.
Faktor penentu adalah ancaman pemangsa.
Jika ia ikan sasaran, ia akan mati muda,
jadi lebih baik baik hidup cepat.
Lebih baik hasilkan banyak anak, jika tidak, ia akan pupus.
Strategi begitu akan berlaku di semua planet
di mana satu spesis menjadi mangsa spesis yang lain.
Di Eden, grazer semakin cepat membiak.
Ia menghasilkan sebanyak mungkin keturunan,
untuk pastikan kelangsungan spesis itu.
Namun di hutan, ia takkan benar-benar selamat.
Apabila musim panas berakhir,
kulat tumbuh buah berwarna oren,
yang menarik grazer.
Spora di dalam buah menyebarkan jangkitan.
Kini, ketika pemangsa menyerang
grazer yang dijangkiti tak lari.
Naluri takutnya telah hilang.
Ini makanan yang mudah diperolehi,
tetapi beracun.
Kulat gunakan grazer untuk menjangkiti dan membunuh pemangsa.
LURAH GELINCIRAN MEGA TANZANIA
Hubungan rumit di antara spesis wujud di Bumi,
tapi tak semuanya membawa maut.
Hadza ialah pemburu-pengumpul yang tinggal di darat.
Nama saya Palango.
Sebagai lelaki, tugas saya untuk memburu.
Saya selalu bawa busur dan anak panah
untuk perlindungan
kerana semak
mempunyai banyak haiwan berbahaya.
Satu makanan berkalori tinggi yang amat bernilai.
Madu.
Namun sukar untuk mencari madu segar.
Lebah memindahkan sarangnya dari musim ke musim.
Jadi, kaum Hadza meminta bantuan.
Burung Pemandu Madu burung yang sangat bijak.
Ia tahu lokasi madu dan akan bawa anda ke sana.
Ia membuat bunyi tangisan khas
dan saya bersiul kembali.
Jika saya ikut, ia akan bawa saya terus kepada madu.
Burung Pemandu Madu telah hidup sesuai dengan namanya.
Ia membawa mereka ke sarang lebah di pohon baobab.
Pemburu memerlukan burung untuk cari lebah.
Burung pula perlukan pemburu untuk mengakses madu.
Pemburu Madu bawa kami kepada lebah.
Tapi lebah itu agresif.
Jadi ia perlukan bantuan kami.
Memanjat pokok baobab
amat sukar dan berbahaya.
Saya pernah terjatuh.
Kami gunakan asap untuk buat lebah mabuk
dan halaunya keluar daripada sarang.
Risiko itu berbaloi.
Madu yang segar dan kaya nutrisi.
Palango pastikan burung mendapat habuannya.
Semua mendapat keuntungan.
Hubungan rumit di antara spesis
dikenali sebagai simbiosis.
Semakin kaya ekosistem, semakin kompleks hubungannya.
Di Eden, simbiosis tiga arah yang mematikan telah berkembang,
berpusat di sekitar kulat.
Pertama, ia beri makan grazer.
Kemudian, jangkiti grazer
untuk meracun pemangsa.
Kulat buat semua ini demi membesarkan generasi yang seterusnya
yang memakan bangkai pemangsa.
Di Bumi, peranan kulat juga penting, tapi tak dapat dilihat
dalam mana-mana hutan.
Di sebalik tabir.
HUTAN ROTHIEMURCHUS SCOTLAND
Saya rasa kebanyakan orang fikir hidupan kompleks pertama di planet kita
ialah sesuatu seperti serangga, atau mungkin juga dinosaur.
Namun sebenarnya, beratus juta tahun sebelum itu
organisma multi selular kompleks pertama ialah hidupan ini…
Kulat.
Kita tahu sekurang-kurangnya terdapat 140,000 spesis
tapi jumlah itu seakan kurang 10 peratus daripada jumlah sebenar.
Mungkin terdapat ribuan spesis kulat yang berbeza
di hutan ini sahaja.
Okey, jadi terdapat tiga jenis cendawan di sini
dan ia dapat ditemui di seluruh hutan.
Namun yang mengagumkan ialah cendawan ini
cuma sebahagian kecil daripada yang sebenar.
Apabila kita lihat di bawah permukaan,
kebanyakan kulat sebenarnya di dalam benang kecil ini,
yang menjalar di seluruh tanah.
Ini dipanggil miselium dan ia menghubungkan
kesemua cendawan lain di kawasan ini.
Mungkin terdapat sepuluh km kulat mikroskopik kecil ini
yang menjalar di seluruh tanah.
Pokok memerlukan serat-serat itu untuk terus hidup
kerana pokok boleh menangkap karbon dari atmosfera,
dan ia menyebarkan karbon itu kepada kulat.
Sebaliknya, kulat mengakses nitrogen dan fosforus daripada tanah
yang diberikan sebagai pertukaran untuk karbon.
Maka, ia adalah kebersamaan yang bermanfaat kepada kedua-dua organisma.
Mungkin yang paling luar biasa
tentang sistem miselium ini adalah cara ia terhubung.
Jadi kulat yang melekat di akar pokok ini
juga akan bersambung dengan akar itu
dan pokok di sana,
ia akan bersambung dengan jirannya
melalui sistem miselium yang sama yang bersambung dari pokok ke pokok.
Rangkaian miselium seperti rangkai wayar dan nod
di mana maklumat boleh mengalir.
Dengan itu,
kulat dapat mengekalkan hutan.
Jadi, jika terdapat sebatang yang mati di sana,
ia mungkin boleh memberikan lebih nutrisi kepada pokok itu,
supaya pokok itu boleh hidup dengan lebih baik, hasilnya
sistem kulat menjadi lebih baik.
Begitu juga, jika berlaku gangguan pada beberapa jaringan kulat,
ia akan membuang nutrien
untuk mengurangkan kesan gangguan itu.
Inilah jurutera ekosistem yang tak kelihatan
yang memastikan seluruh sistem berfungsi dengan cara yang amat sihat.
Sistem ini dikenali sebagai Jaringan Sejagat Kayu (WWW),
bunyinya seperti jenaka
namun fungsinya tak kurang beza daripada Internet,
memastikan semua organisma berhubung di dalam sistem hutan.
Proses ini berlaku
di seluruh planet di setiap ekosistem yang boleh dibayangkan.
Jadi, jika kita nak dapatkan ekosistem yang subur di planet asing di luar sana,
saya yakin ia didukung oleh sesuatu seumpama sistem miselium yang besar ini.
Hidupan di hutan Eden adalah pertukaran
di antara kulat, grazer dan pemangsa.
Namun ada tenaga angkasa yang lebih besar.
Eden mempunyai musim yang lebih kuat berbanding Bumi.
Turun naik cahaya dan kehangatan bintang kembarnya.
Ketika musim sejuk menghampiri,
pemangsa yang masih hidup berpindah,
mengejar cahaya.
Grazer yang selebihnya mati.
Sama pada setiap musim sejuk.
Tiada apa yang tumbuh di hutan gelap,
kecuali embrio di dalam kepompongnya.
Apabila musim mula berubah,
grazer menetas,
menunggu isyarat kembalinya bintang kembar.
Hidupan di Bumi juga sama,
menggunakan musim sebagai penentu waktu.
Kini pertengahan musim panas,
hari terpanjang dalam setahun.
SUNGAI YELLOW BREECHES PENNSYLVANIA, AMERIKA
Ada banyak nelayan yang keluar pada waktu ini
kerana pada tempoh begini ikan akan makan umpan,
kerana ada sumber makanan yang banyak di sungai.
sumber makanan tersebut adalah ini, lalat Mei.
Kita fikirkan lalat Mei yang terbang di sekeliling kita,
namun ia menghabiskan sebahagian besar kitaran hidupnya
di dasar sungai, berkembang, membesar,
dan semuanya benar-benar membesar untuk satu masa di dalam tahun itu
di mana semuanya akan muncul.
Sungai Yellow Breeches
memberi makan Susquehanna.
Di bawah perairan ini,
berjuta lalat Mei sudah bersedia untuk pergi.
Apabila matahari terbenam, ia muncul
dalam jumlah yang banyak.
Ada begitu banyak serangga yang muncul entah dari mana.
Rasanya hampir seperti pencerobohan asing.
Lalat Mei, paling lama akan hidup selama dua hari.
Sewaktu itu, ia perlu mencari pasangan untuk sebarkan gen.
Ia cuma ada satu peluang, jika ia terlepas,
segalanya tamat untuk lalat Mei.
Setelah berpasangan,
sang betina akan kembali ke sungai untuk bertelur,
kemudian mati.
Setiap titik putih ini ialah lalat Mei
yang berjaya kembali ke sungai dan bertelur.
Ada beribu-ribu yang melayang turun.
Ia telah memulakan generasi seterusnya
yang akan meneruskan situasi ini lagi tahun depan
pada tempoh masa seperti ini.
Irama musim selalu ditentukan
oleh kecondongan planet ke arah bintangnya.
Bumi dicondongkan pada sudut 23.5 darjah.
Di Eden, sudutnya ialah 40 darjah.
Jadi lebih banyak cahaya tersebar ke permukaan planet yang lebih luas.
Lebih cahaya bermakna lebih hidupan.
Musim bunga dan ada makanan untuk dimakan
tapi grazer baru perlu membesar secepat yang mungkin
sebelum pemangsa bermula
dan kitaran hidup berulang.
Makhluk luar biasa
yang makan glukosa,
dikuasakan oksigen,
disuburkan cahaya bintang.
Kebenaran tentang Eden mungkin berlaku di seluruh alam semesta
bahawa semua hidupan bergantung kepada aliran tenaga.
Bagaimana hidupan boleh sesuaikan diri di dunia berbeza?
Dihuni oleh makhluk yang bijak.
Cukup bijak untuk membuat rumah baru
di antara bintang-bintang.
Terjemahan sari kata oleh Fhaezah Wan